Quiroga

Quiroga é un concello da provincia de Lugo, pertencente á comarca de Quiroga e á Ribeira Sacra. Segundo o padrón municipal, en 2018 tiña 3.257 habitantes.

 Xeografía 
Quiroga está situada ó sueste da provincia de Lugo nas beiras do río Sil. Limita co concello de Folgoso do Courel ao norte, coa provincia de Ourense ó sur, Ribas de Sil e A Pobra do Brollón ó oeste e Vilamartín de Valdeorras e provincia de León polo leste.

Dista 84 km da capital provincial, Lugo e ten unha superficie de 319 km².

 Poboación 

 Censo total 3.257 (2018) Menores de 15 anos 269 (8.26 %) 	 Entre 15 e 64 anos 1.713 (52.59 %) Maiores de 65 anos 1.275 (39.15 %)

 Patrimonio 
esquerda|miniatura|Réplica do Crismón de Quiroga, no Museo Provincial de Lugo.
Na igrexa de Santa María da Ermida, do século XII, atopouse un relevo paleocristián en mármore, do século V, coñecido como Crismón de Quiroga. En 1925 trasladouse ó Museo da Catedral de Lugo, onde se expón actualmente.

Na parroquia de Sequelos consérvanse os restos do Castelo dos Novais e da Torre de Sequeiros. Quiroga conta coa ruta homologada de sendeirismo PR-G 141 Ruta do Ouro e do Camiño Real, unha ruta sendeirista circular de 16 km con principio e fin na aldea de Margaride.

 Deporte 
No concello de Quiroga hai varias entidades deportivas:
Quiroga FC, equipo de fútbol que xoga na Segunda Galicia. Fundado en 2011 é herdeiro do Club Deportivo Quiroga, que competiu entre 1980 e 2006.
Quiroga FSF, equipo de fútbol sala.
Club de Montaña Formigueiros
Motoclube A Curuxa
Enduro Quiroga
Quiroga Volei

 Galería de imaxes 

 Parroquias 

 Lugares de Quiroga 
Para unha lista completa de todos os lugares do concello de Quiroga vexa: Lugares de Quiroga.

 Notas 

 Véxase tamén 

 Outros artigos 
 Antero Rubín
 Tesouro de Penadominga
 Ligazóns externas 
 Ruta sendeirista en Margaride: PR-G 141 Ruta do Ouro e do Camiño Real - SEGATUR

Categoría:Quiroga